**МИГ Белене – Никопол откри процедура за подбор на проектни предложения по мярка 4.1 от Програмата за развитие на селските райони**

МИГ Белене – Никопол откри процедура за подбор на проектни предложения за предоставяне на безвъзмездна финансова помощ по Мярка 4.1. „Инвестиции в земеделски стопанства“, финансирана по Програма за развитие на селските райони, чрез Европейски земеделски фонд за развитие на селските райони.

Основната цел на процедурата е инвестиционна подкрепа за подобряване на цялостната дейност и повишаване на ефективността и производителността на малките и средни селски стопанства, чрез:

• преструктуриране и развитие на наличните материални мощности в стопанствата;

• насърчаване въвеждането на нови технологии в производството и модернизация на физическия капитал;

• опазване на компонентите на околната среда;

• спазване стандартите на Европейския съюз (ЕС) и подобряване на условията в земеделските стопанства.

Допустимите кандидати по процедурата са физически или юридически лица, регистрирани като земеделски производители по ЗПЗП и групи на производители, признати като организации на производители в съответствие с националното и/или европейското законодателство.

Допустимите разходи за финансиране са:

1. Изграждане, придобиване и подобряване на недвижимо имущество, вкл. чрез лизинг;

2. Закупуване на нови машини, съоръжения и оборудване, вкл. чрез лизинг;

3. Разходи за създаване и/или презасаждане на трайни насаждения, десертни лозя, медоносни дървесни видове за производство на мед /без да се нарушава демаркацията с националната програма по пчеларство/ и бързорастящи храсти и дървесни видове за производство на биоенергия;

4. Общи разходи, свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекта, проучвания за техническа осъществимост на проекта;

5. Разходи за ноу-хау, придобиване на патенти права и лицензи, разходи за регистрация на търговски марки и процеси, необходими за изготвяне и изпълнение на проекта”;

6. Разходи за закупуване на земя до 10% от общия размер на допустимите инвестиционни разходи.

Допустимите за финансово подпомагане разходи по проект включват безвъзмездната финансова помощ и съфинансирането от страна на кандидата. Съгласно финансовите условия по мярката от одобрената СВОМР на МИГ Белене - Никопол:

1. Минималният размер на общите допустими разходи за един проект е левовата равностойност на 20 000 евро – 39 116, 60 лв.

2. Максималният размер на общите допустими разходи за един проект е левовата равностойност на 75 000 евро – 146 687, 25 лв.

Крайният срок за подаване на проектните предложения е **19.11.2018 г., 16.30 ч.**

Пълният пакет документи за кандидатстване са публикувани на сайта на Сдружение „МИГ Белене - Никопол” - <http://www.mig-bn.eu./> и на сайта на Информационната система за управление и наблюдение на средствата от Европейските структурни и инвестиционни фондове (ИСУН 2020) в модула за електронно кандидатстване: <http://eumis2020.government.bg/>.